Oplærer hundredevis

For at udvide intensivpladserne er man lige nu i gang med at oplære hundredevis af medarbejdere. Og det foregår i et noget andet tempo end normalt, hvor det tager to år at uddanne en intensivsygeplejerske, fortæller Joachim Hoffmann-Petersen.

Hvem ringer jeg til, hvis jeg er syg? Ring til din egen læge, hvis du har symptomer. Akutnumre er kun i nødstilfælde. Myndighedernes fælles corona-hotline på 7020 0233, hvis du har generelle spørgsmål om coronavirus.

Region Nordjylland Lægevagten: 70 15 03 00

Region Midtjylland Lægevagten: 70 11 31 31

Region Syddanmark Lægevagten: 70 11 07 07

Region Hovedstaden Akuttelefon: 1813

Region Sjælland Lægevagten: 57 68 42 22

Derudover vil der ifølge Hoffmann-Petersen ikke kunne være en intensivsygeplejerske per patient på intensivafdelingerne, som det er kutymen.

- Sidst, der var en epidemi, der belastede de danske intensivafdelinger for alvor, var i 1952, da vi havde polio, siger han.

Joachim Hoffmann-Petersen håber dog, at regeringens drastiske tiltag vil have en gavnlig effekt:

- Vi frygter, at det ender som i Norditalien. Men vi har været hurtige med foranstaltninger, så vi håber, at vi bliver mildere ramt, siger han.

Antal indlagte kan give formodning om smittede

Lige nu er der 914 bekræftede corona-tilfælde i Danmark. Men da Sundhedsstyrelsen har skiftet strategi, er det nu kun dem, der har mest behov, som bliver testet. Dermed er antallet af smittede formodentlig langt højere end de 914.